laion/Wikipedia-Exotic huggingface dataset:
সাপশিঙি বনছাগল

সাপশিঙি বনছাগল বা মারখোর (উর্দু: مارخور‎‎; ফার্সি: مارخور; পশতু: مرغومی মার্গূমায় বা মার্গূমী; ইংরেজি: Markhor; বৈজ্ঞানিক নাম: Capra falconeri) হচ্ছে ক্যাপরা গণের একটি বড় প্রজাতি যেটি আফগানিস্তান, উত্তর পাকিস্তান, দক্ষিণ তাজিকিস্তান, দক্ষিণ উজবেকিস্তান, ভারতের জম্মু ও কাশ্মীর রাজ্যে পাওয়া যায়। আইইউসিএন এটিকে বিপন্নশ্রেণিতে অন্তর্ভুক্ত করেছে। সমগ্র পৃথিবীতে এই প্রজাতির আর মাত্র ২৫০০টির মতো প্রাণী টিকে আছে এবং গত দু'প্রজন্মে ২০% সংখ্যা কমেছে। এটি পাকিস্তানের জাতীয় পশু হিসেবে স্বীকৃতি পেয়েছে। "মারখোর" শব্দটি ফার্সি। ফার্সি ভাষায় মার অর্থ "সাপ", যার সঙ্গে খোর (অর্থাৎ "ভক্ষক") যোগ করে মারখোর শব্দটি হয়েছে, যার অর্থ দাড়ায় "সাপখোর" বা "সর্পভক্ষক" - যে প্রাণী সাপ খায়। এরা সাপ মারতে পারে বলে এদের এমন নাম হয়েছে বলে অনেকে মনে করেন। আবার সাপের মতো পেঁচানো শিং-এর কারণে এদের আরেক নাম "সাপশিঙি" (ইংরেজি: screw-horned)। সাপশিঙি কাঁধের দিক দিয়ে ৬৫ থেকে ১১৫ সেঃমিঃ (২৬ থেকে ৪৫ ইঞ্চি) উঁচু ও দৈর্ঘ্যে ১৩২ থেকে ১৮৬ সেঃমিঃ (৫২ থেকে ৭৩ ইঞ্চি) হয় এবং এর ওজন ৩২ থেকে ১১০ কিঃগ্রাঃ (৭১ থেকে ২৪৩ পাউন্ড) হয়ে থাকে। এদের রয়েছে ক্যাপরা গণের প্রজাতিদের মধ্যে সর্বোচ্চ গরিষ্ঠ কাঁধের উচ্চতা তবে দৈর্ঘ্যে ও ওজনে সাইবেরীয় আইবেক্স এদের ছাড়িয়ে গেছে। এদের লোমের আবরণ হয় ধূসর, হালকা বাদামী থেকে কালো রঙের এবং গ্রীষ্মকালে তা ছোট ও মসৃণ থাকে যা শীতকালে লম্বা ও ঘন হয়ে যায়। পায়ের নিম্নাংশের পশম সাদা কালো। মারখোর যৌনভাবে দ্বিরূপী। পুরুষদের চিবুকে, গলদেশে, বক্ষে ও জঙ্ঘায় লোম স্ত্রীদের তুলনায় লম্বা হয়ে থাকে। স্ত্রীরা গাত্রবর্ণে পুরুষদের থেকে বেশি লালচে, ছোট লোম ও খাটো কালো দাঁড়ি বিশিষ্ট এবং কেশরহীন হয়। উভয় লিঙ্গের সাপশিঙিদেরই সাপের মত শক্তভাবে পাকানো শিং রয়েছে, যা গোঁড়ায় কাছাকাছিভাবে মিলিত কিন্তু আগায় উপর দিকে ছড়ানো। পুরুষদের শিং ১৬০ সেঃমিঃ (৬৩ ইঞ্চি) পর্যন্ত বাড়ে এবং স্ত্রীদের ২৫ সেঃমিঃ (১০ ইঞ্চি) পর্যন্ত। পুরুষদের গায়ে কটুগন্ধ আছে যা গৃহপালিত ছাগলের গন্ধকেও ছাড়িয়ে যায়। কথিত আছে যে মারখোর মহাভারতের গরুড়ের ন্যায় সাপ মেরে খায়। জাবর কাটার পর এর মুখ থেকে একটি ফেনাজাতীয় পদার্থ বের হয় যা মাটিতে পড়ে শুঁকিয়ে যায়। স্থানীয় লোকজন এই জিনিসেরই খোঁজে থাকে কারণ বিশ্বাস করা হয় যে এর মধ্যে সাপের বিষ তোলার ক্ষমতা আছে। Valdez, R. (2008). Capra falconeri. 2008 IUCN Red List of Threatened Species. IUCN 2008. Retrieved on 5 April 2009. Database entry includes a brief justification of why this species is regarded as endangered. ''Capra falconeri'' Markhor, An Ultimate Ungulate fact sheet ওয়েব্যাক মেশিনে আর্কাইভকৃত ২০ ডিসেম্বর ২০০৭ তারিখে. Ultimateungulate.com. Retrieved on 2011-07-10. Fedosenko, A. K. & Blank, D. A. (২০০১)। "Capra sibirica" (পিডিএফ)। Mammalian Species। 675: 1–13। ডিওআই:10.1644/1545-1410(2001)675<0001:CS>2.0.CO;2।  ''NATURAL HISTORY OF THE MAMMALIA OF INDIA AND CEYLON'' by Robert A. Sterndale, published by CALCUTTA: THACKER, SPINK, AND CO., BOMBAY: THACKER AND CO., LIMITED., LONDON: W. THACKER AND CO. 1884. Gutenberg.org (2006-10-16). Retrieved on 2011-07-10. Shooting in the Himalayas: a journal of sporting adventures and travel in Chinese Tartary, Ladac, Thibet, Cashmere, &c by Frederick Markham, published by R. Bentley, 1854 "Markhor"। Museo de la Caza Los Yebenes। ১০ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০১৭।
মুন-সেল-স্কোর-গ্সুম

মুন-সেল-স্কোর-গ্সুম (তিব্বতি: མུན་སེལ་སྐོར་གསུམ་, ওয়াইলি: mun sel skor gsum) তিব্বতী বৌদ্ধধর্মের র্ন্যিং-মা ধর্মসম্প্রদায়ের বিখ্যাত বৌদ্ধগুরু ক্লোং-ছে-রাব-'ব্যাম্স-পা-দ্রি-মেদ-'ওদ-জের দ্বারা রচিত গুহ্যগর্ভতন্ত্রের ওপর তিনটি টীকাভাষ্যের সমষ্টি। গুহ্যগর্ভতন্ত্রের ওপর ক্লোং-ছে-রাব-'ব্যাম্স-পা-দ্রি-মেদ-'ওদ-জের দ্বারা রচিত তিনটি টীকাভাষ্যের তালিকা নিম্নরূপ: গ্সাং-স্ন্যিং-'গ্রেল-পা-ফ্যোগ্স-ব্চু-মুন-সেল (তিব্বতি: གསང་སྙིང་འགྲེལ་པ་ཕྱོགས་བཅུ་མུན་སེལ, ওয়াইলি: gsang snying 'grel pa phyogs bcu mun sel), গ্সাং-স্ন্যিং-স্প্যি-দোন-য়িদ-ক্যি-মুন-সেল(তিব্বতি: གསང་སྙིང་སྤྱི་དོན་ཡིད་ཀྱི་མུན་སེལ, ওয়াইলি: gsang snying spyi don yid kyi mun sel), এবং গ্সাং-স্ন্যিং-ব্স্দুস-দোন-মা-রিগ-মুন-সেল(তিব্বতি: གསང་སྙིང་བསྡུས་དོན་མ་རིག་མུན་སེལ, ওয়াইলি: gsang snying bsdus don ma rig mun sel)। রিগপা উইকিতে মুন-সেল-স্কোর-গ্সুম
একার্ড আনগার

একার্ড আনগার (১১ এপ্রিল ১৮৮৪ - ২৪ জুলাই ১৯৬৬) ছিলেন আসেরিয়া সম্পর্কিত একজন জার্মান বিশেষজ্ঞ। ১৯১৬ সালে ইস্তানবুলের প্রত্নতাত্ত্বিক জাদুঘরে কর্মাধ্যক্ষ হিসেবে কর্মরত থাকাকালীন সময়ে জাদুঘরে সংরক্ষিত নিপ্পুর হতে সংগৃহীত একটি তামার বস্তুকে পরিমাপক দন্ড হিসাবে চিহ্নিত ও বর্ণনা করেন। খ্রিষ্টপূর্ব তৃতীয় সহস্রাব্দের কিংবা তারও আগের সময়ের ৫১৮.৬ মিলিমিটার দৈর্ঘ্যের এই সুমেরীয় পরিমাপক দন্ডটিকে প্রাচীনতম পরিচিত পরিমাপক যন্ত্র হিসেবে বিবেচনা করা হয়। একার্ড আনগারের অসংখ্য রচনা বিভিন্ন সময় বিভিন্ন মাধ্যমে প্রকাশিত হয়েছে; তার মধ্যে অন্যতম কয়েকটি হচ্ছে: Zum Bronzetor von Balawat. Beiträge zur Erklärung und Deutung der assyrischen Inschriften und Reliefs Salmanassars III (থিসিস) লিপজিগ: ১৯১৩ Zwei babylonische Antiken aus Nippur [s.l.] 1916. (Publikationen der Kaiserlich Osmanischen Museen) Katalog der babylonischen und assyrischen Sammlung Kaiserlich osmanische Museen Istanbul: Ihsan 1918 Die Wiederherstellung des Bronzetores von Balawat [Leipzig]: [Hinrichs], 1920 Welt und Mensch im alten Orient Berlin: Witting [n.d.] Hettitische und aramäische kunst [Berlin] [1923] Sumerische und akkadische Kunst Breslau: Hirt 1926 Assyrische und Babylonische Kunst Breslau: Hirt 1927 Das Stadtbild von Assur Leipzig: Hinrichs 1929 (Der alte Orient, 27:3) Babylon. Die heilige Stadt nach der Beschreibung der Babylonier 1931 (2nd ed. Berlin: De Gruyter 1970) Acta praehistorica et archaeologica Volumes 7–8. Berliner Gesellschaft für Anthropologie, Ethnologie und Urgeschichte; Ibero-Amerikanisches Institut (Berlin, Germany); Staatliche Museen Preussischer Kulturbesitz. Berlin: Bruno Hessling Verlag 1976 p. 49
উরারতু

উরারতু (আর্মেনীয়: Ուրարտու - Urartu, আসিরীয়: māt Urarṭu; ব্যাবলনিয়ান: Urashtu), বাইবেলে বর্ণিত আরারাত রাজ্য (আর্মেনীয়: Արարատյան Թագավորություն) বা ভ্যান রাজ্য (আর্মেনীয়: Վանի Թագավորություն, Urartian: Biai, Biainili;) ছিলো আর্মেনিয়ান পার্বত্য অঞ্চলে লেক ভ্যানের নিকটবর্তী এলাকায় লৌহ যুগে গড়ে ওঠা একটি সাম্রাজ্য। Economy of Urartu আর্মেনিয়া আরারাত পর্বত Ara the Beautiful Proto-Armenian language Chaldia Hurro-Urartian languages List of kings of Urartu Nakh-Daghestanian Languages Paul Zimansky, Urartian material culture as state assemblage, Bulletin of the American Association of Oriental Research 299, 1995, 105. Diakonoff, Igor M (১৯৯২)। "First Evidence of the Proto-Armenian Language in Eastern Anatolia"। Annual of Armenian Linguistics। 13: 51–54। আইএসএসএন 0271-9800।  Eberhard Schrader, The Cuneiform inscriptions and the Old Testament (1885), p. 65. টেমপ্লেট:Armenian Van-Vaspurakan 2000 Ashkharbek Kalantar, Materials on Armenian and Urartian History (with a contribution by Mirjo Salvini), Civilisations du Proche-Orient: Series 4 – Hors Série, Neuchâtel, Paris, 2004;আইএসবিএন ৯৭৮-২-৯৪০০৩২-১৪-৩ Boris B. Piotrovsky, The Ancient Civilization of Urartu (translated from Russian by James Hogarth), New York:Cowles Book Company, 1969. M. Salvini, Geschichte und Kultur der Urartäer, Darmstadt 1995. R. B. Wartke, Urartu — Das Reich am Ararat In: Kulturgeschichte der Antiken Welt, Bd. 59, Mainz 1993. P. E. Zimansky, Ecology and Empire: The Structure of the Urartian State, [Studies in Ancient Oriental Civilization], Chicago: Oriental Institute, 1985. P. E. Zimansky, Ancient Ararat. A Handbook of Urartian Studies, New York 1998. উইকিমিডিয়া কমন্সে উরারতু সংক্রান্ত মিডিয়া রয়েছে। Livius History of Urartu/Armenia ওয়েব্যাক মেশিনে আর্কাইভকৃত ১১ সেপ্টেম্বর ২০১৩ তারিখে Historical Maps of Urartu at WikiMedia Commons An Urartian Ozymandias ওয়েব্যাক মেশিনে আর্কাইভকৃত ১২ অক্টোবর ২০০৮ তারিখে – article by Paul Zimansky, Biblical Archaeologist Urartu Civilization Urartu (Greek Ararat) Capital and Periphery in the Kingdom of Urartu, Yehuda Dagan, Israel Antiquities Authority টেমপ্লেট:প্রাচীন মেসোপটেমিয়া
বাঙ্গাল গেজেটি

বাঙ্গাল গেজেট ছিল গঙ্গাকিশোর ভট্টাচার্যের সম্পাদনায় প্রকাশিত একটি সাপ্তাহিক পত্রিকা। এ পত্রিকার কোন কপি পাওয়া যায়নি। ভবানীচরণ ব্যানার্জী, ঈশ্বরচন্দ্র গুপ্ত প্রমুখের লেখায় এর প্রকাশ ও অস্তিত্বের কথা জানা যায়। “ওরিয়েন্টাল স্টার” পত্রিকার সূত্রে জানা যায় বাঙ্গাল গেজেট ১২২৫ বঙ্গাব্দ বা ১৮১৮ সালের ১৬ মে তারিখে প্রথম প্রকাশিত হয়েছিল। ব্রজেন্দ্রনাথ বন্দ্যোপাধায়ের মতে, এই তারিখ ১৪ই মে থেকে ৯ই জুলাইয়ের মধ্যে। আরো জানা যায় পত্রিকাটি মাত্র এক বছর প্রকাশ হয়েছিল। গঙ্গাকিশোর ভট্টাচার্যের সহকারী ছিলেন হরচন্দ্র রায় ও পত্রিকাটির প্রধান পৃষ্ঠপোষক ও উৎসাহদাতা ছিলেন রাজা রামমোহন রায়। সামগ্রিক বিবেচনায় বাঙ্গাল গেজেট ছিল বাংলা ভাষায় ও বাঙালি সম্পাদক-প্রকাশকদের পরিচালনায় প্রথম সংবাদপত্র। শুধু তাই নয় এটি ভারতীয়দের সম্পাদনা-প্রকাশনা-পরিচালনায় প্রকাশিত প্রথম সংবাদপত্র। ১৮১৮ সালের ১৪ মে প্রকাশিত গভর্নমেন্ট গেজেট এর একটি বিজ্ঞাপন থেকে এ ধরনের প্রকাশনার প্রস্ত্ততি সম্পর্কে জানা গেছে। ১ জুলাই ১৮১৮ সালের প্রকাশিত আর একটি বিজ্ঞাপন থেকে জানা যায় যে, সাপ্তাহিকটি ইতোমধ্যে প্রকাশিত হয়েছে। দুটি বিজ্ঞাপনই প্রকাশিত হয়েছিল হরচন্দ্র রায়-এর নামে। তবে ১৮২০ সালের সেপ্টেম্বর মাসে প্রকাশিত The Friend of India ও ১৮৩১ সালের ১১ জুন প্রকাশিত সমাচার দর্পণ পত্রিকা দুটির প্রতিবেদনে গঙ্গাকিশোর ভট্টাচার্যকে বেঙ্গল গেজেট-এর প্রকাশক হিসেবে উল্লেখ করা হয়েছে। গঙ্গা কিশোর ছিলেন শ্রীরামপুরের নিকটবর্তী বহেরা গ্রামের বাসিন্দা এবং তার কর্মজীবন শুরু করেছিলেন শ্রীরামপুর মিশন প্রেসএ একজন কম্পোজিটর হিসেবে। পরবর্তীসময়ে তিনি কলকাতায় এসে নিজে বাংলা বইয়ের প্রকাশনা শুরু করেন। এমনকি ১৮১৮ সালে নিজে ‘বেঙ্গল গেজেট প্রেস’ নামে একটি ছাপাখানাও প্রতিষ্ঠা করেন। শ্রীরামপুরের বাসিন্দা হরচন্দ্র রায় সম্ভবত তার ছাপাখানার অংশীদার ছিলেন। উপরোল্লিখিত বিজ্ঞাপন সূত্র থেকে জানা যায় যে, বেঙ্গল গেজেট-এ সুন্দর, সংক্ষিপ্ত এবং শুদ্ধ বাংলা ভাষায় বেসামরিক নিয়োগের অনুবাদসমূহ, সরকারি প্রজ্ঞাপন ও নীতিমালা প্রভৃতি এবং পাঠকদের নিকট আকর্ষণীয় এমন অন্যান্য স্থানীয় বিষয়সমূহ অন্তর্ভুক্ত হতো। পত্রিকার মাসিক চাঁদার হার ছিল দুই রুপি। পত্রিকাটি সম্ভবত এক বছর স্থায়ী হয়েছিল। বাংলা পত্র-পত্রিকার তালিকা বাংলা ভাষা ও সাহিত্য, ড. সৌমিত্র শেখর, আইএসবিএন:৯৮৪-৩২-৩২১৭-৮, পৃষ্ঠা:৫১৫ দৈনিক বর্তমানের যাত্রা শুভ হোক— গণমাধ্যমকে গণমানুষের হতে হবে,ড. শেখ আবদুস সালাম বাবু, ড. কুদরাত-ই- খুদা (২৯ জানুয়ারি ২০১৬)। "ভারতবর্ষের প্রথম সংবাদপত্র প্রকাশের দিন আজ"। সংগ্রহের তারিখ ৩১ জানুয়ারি ২০১৮। [স্থায়ীভাবে অকার্যকর সংযোগ]
সমাচার চন্দ্রিকা

সমাচার চন্দ্রিকা ভবানীচরণ বন্দ্যোপাধ্যায়ের সম্পাদনায় কলকাতা থেকে প্রকাশিত একটি সাপ্তাহিক পত্রিকা। পত্রিকাটি ১৮২২ সালের ৫ই মে প্রথম প্রকাশিত হয়েছিল। সমাচার চন্দ্রিকার সম্পাদক ভবানীচরণ বন্দ্যোপাধ্যায় পূর্বে সম্বাদ কৌমুদীর সম্পাদক ছিলেন, সেখানে তার সাথে রাজা রামমোহন রায়ের সাথে মত-পার্থক্য দেখা দিলে তিনি সমাচার চন্দ্রিকা পত্রিকা প্রতিষ্ঠা করেন। সমাচার পত্রিকার সম্পাদক ভবানীচরণ ছিলেন সমকালে প্রভাবশালী ব্যক্তি ও গদ্যসাহিত্য প্রণেতাদের মধ্যে একজন। এর ফলে ধীরে ধীরে পত্রিকাটির প্রচার সংখ্যা বৃদ্ধি পেয়েছিল এবং ১৮২৯ সালের এপ্রিল থেকে সাপ্তাহিক পত্রিকাটি সপ্তাহে দুই দিন প্রকাশ হতে শুরু করে। প্রথম প্রকাশের পর ২৫ বছর পর্যন্ত পত্রিকাটি টিকে ছিল বলে জানা যায়। রামমোহন রায়ের বিরোধিতা করতে গিয়ে পত্রিকাটি রক্ষণশীল মতের প্রতি ঝুঁকে যায় এবং এ-ব্যপারে সমাচার দর্পর্ণের অনেক প্রতিবেদনের বিপক্ষেও লেখা প্রকাশ কারা শুরু করে। ১৮৩৩ সালে প্রকাশিত সমাচার চন্দ্রিকা পত্রিকায় প্রকাশিত একটি প্রতিবেদনের অংশ: যবনাধিকার কালে পশ্চিম অঞ্চলে অল্প হইল এ প্রদেশে বহুতর হিন্দু জমিদার আর রাজাই বা কহ ইঁহারা থাকাতে উক্ত কর্ম লোপ হয় নাই বিশেষ নদীয়া নাটোর বর্ধমান এই তিন চারিজনের রাজ্যের অধিকারে প্রায় বঙ্গদেশে বিভক্ত ইঁহারদিগের অধিকারের মধ্যে যে ব্যক্তিত্ব কিঞ্চিত্‍ সংস্থান হইত তিনি পূজা না করিলে রাজারা তাঁহারদিগকে ডাকাইয়া আজ্ঞা দিতেন পূজা অবশ্যই করিবা৷ - সমাচার চন্দ্রিকা, ১৮৩৩ বাংলা পত্র-পত্রিকার তালিকা বাংলা ভাষা ও সাহিত্য, ড. সৌমিত্র শেখর, আইএসবিএন:৯৮৪-৩২-৩২১৭-৮, পৃষ্ঠা:৫১৫-১৬ অতীতের পাতায়-৬,ইন্ডিয়াটাইমস
দ্যা স্টোরি অফ সামারা

দ্য স্টোরি অফ সামারা (ইংরেজি: The Story of Samara), রিকিয়া মাসুদো পরিচালিত এবং ভারটেক্স প্রোডাকশন হাউজ প্রযোজিত ২০১৫ সালে মুক্তিপ্রাপ্ত একটি বাংলাদেশী ভৌতিক চলচ্চিত্র। বাংলাদেশী চলচ্চিত্র ইতিহাসের প্রথম ভৌতিক ছবি এটি। এই ছবির শুটিং ২০১৩ সালের জানুয়ারীতে শুরু হয়েছিলো। চলচ্চিত্রটিতে অভিনয় করেছেন জান্নাতুল ফেরদৌস পিয়া, শিবা আলী খান, সন্জু সনজ, প্রসুন আজাদ এবং আমান খান। ছবিটির অনেক অংশে ভিজ্যুয়াল এফেক্টস প্রয়োগ করা হয়েছে। এই ছবিটি তৈরী করতে সর্বমোট ৫ কোটি টাকা ব্যয় করা হয়েছে। ছবিটিতে সর্বমোট ৭০০ 4k ক্যামেরা ব্যবহার করা হয়েছে। জান্নাতুল ফেরদৌস পিয়া শিবা আলী খান সান্জু সনজ ইমু আমান খান এটিএম শামসুজ্জামান কাবিলা এর শুটিং ২০১৩-এর অগাস্টে শুরু হয়। ছবিটির কিছু দৃশ্য শাহবাগের টেনিস ফেডারেশন-এ নেয়া হয়, এছাড়া সোহরাওয়ার্দী উদ্যান, কক্সবাজার এবং রাঙামাটিতেও কিছু দৃশ্যায়ন করা হয়। ছবিতে বেশির ভাগ দৃশ্য স্পেশাল ইফেক্ট দিয়ে করা হয়েছে। এই চলচ্চিত্রটিতে সনি ৭০০ এফ এক্স এবং সং এফ থ্রী ক্যামেরা ব্যবহার করা হয়েছে। একটি দৃশ্য চিত্রায়নের জন্য শিবা আলী খানকে ক্যাবল দ্বারা মাটি থেকে ১০০ মিটার উপরে ঝুঁলতে হয়েছে। "How long will I hang"। dhallywood24। ৮ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০১৪।  "The Story of Samara-Bengali movie by Rikia Masudo"। movienews24। ১৯ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০১৪।  "'The Story of Samara' filming begins"। theIndependent। সংগ্রহের তারিখ ১৮ ডিসেম্বর ২০১৪।  "'Horror Thriller The Story of Samara in Dhallywood'"। Somoy News। ১৯ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০১৪।
দেহরক্ষী (চলচ্চিত্র)

দেহরক্ষী ইফতেখার চৌধুরী পরিচালিত এবং ফ্যাটম্যান ফিল্মস প্রযেজিত ২০১৩ সাল মুক্তিপ্রাপ্ত একটি বাংলাদেশী অ্যাকশন-নির্ভর চলচ্চিত্র। এই ত্রিভূজ-প্রেমের কাহিনী-ভিত্তিক চলচ্চিত্রে অভিনয় করেছেন ইয়ামিন হক ববি, আনিসুর রহমান মিলন এবং কাজী মারুফ। দেহরক্ষী সর্বমোট ৫০ টির চেয়ে বেশি প্রেক্ষাগৃহে এ মুক্তি পায়। চলচ্চিত্রটি বাংলাদেশী চলচ্চিত্রের নতুন যুগ প্রতীকায়িত করে। এই চলচ্চিত্রের চিত্র, টি রেড ওয়ান ক্যামেরায় ধারণ করা হয়েছে। চলচ্চিত্রটির গান বেশ সাড়া ফেলে। গানের অ্যালবাম "জি-সিরিজ" দ্বারা পরিবেশিত হয়। আন্ডারওয়ার্ল্ড ডন আসলাম (আনিসুর রহমান মিলন) সোহানা (ইয়ামিন হক ববি) নামের একটি মেয়েকে ভালবাসে কিন্তু মেয়েটি তাকে ভালবাসে না, তার পর ও আসলাম জোর করে সোহানাকে তার একটি বাড়িতে আটকে রাখে। কিছু দিন পর আসলাম একটি কাজে আমেরিকায় যাওয়ার আগে তীব্রকে (কাজী মারুফ) সোহানার দেহরক্ষী হিসেবে নিয়োগ দেয় এই বলে যে সোহানা তাকে ভালবাসে। কিন্তু তীব্র জানতে পারে আসলাম সোহানাকে জোর করে আটকে রেখেছে। এর মাঝে সোহানা তীব্রর প্রেমে পড়ে। আসলাম যখন আমেরিকা থেকে ফিরে আসে, সে জানতে পারে সোহানা তীব্রকে ভালবাসে এবং রেগে যায়। তারপর তিন জনের মধ্যে ভালবাসার যুদ্ধ। ইয়ামিন হক ববি কাজী মারুফ আনিসুর রহমান মিলন শিভা সানু কাজী হায়াৎ প্রবীর মিত্র শিমুল খান "দেহরক্ষী নতুন কিছু কী পেলাম? ::"। দৈনিক সমকাল। ২০১৩-০৬-২৮ তারিখে মূল থেকে আর্কাইভ করা। সংগ্রহের তারিখ ২০১৩-০৪-২৯।  "Dehorokkhi hits the box office"। Dhaka Tribune। ২০১৩-০৪-২৭ তারিখে মূল থেকে আর্কাইভ করা। সংগ্রহের তারিখ ২০১৩-০৪-২৯।  "দেহরক্ষী"। Prothom Alo। ২০২০-০৬-০৯ তারিখে মূল থেকে আর্কাইভ করা। সংগ্রহের তারিখ ২০১৩-০৪-২৯।  "'দেহরক্ষী' নিয়ে মিলনের আক্ষেপ"। Manabzamin। ২০১৩-০৪-২১ তারিখে মূল থেকে আর্কাইভ করা। সংগ্রহের তারিখ ২০১৩-০৪-২৯।  "সংরক্ষণাগারভুক্ত অনুলিপি"। ২৭ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০১৩।  চলচ্চিত্র প্রবেশদ্বার
ফলিত পদার্থবিজ্ঞান

ফলিত পদার্থবিজ্ঞান (ইংরেজি: Applied physics) পদার্থবিজ্ঞানের একটি শাখা, যেখানে বৈজ্ঞানিক বা প্রকৌশলের সমস্যাগুলি সমাধান করার উদ্দেশ্যে পদার্থবিজ্ঞান প্রয়োগ করা হয়। তাই ফলিত পদার্থবিজ্ঞান প্রকৌশল ও পদার্থবিজ্ঞানের মধ্যে সেতু হিসেবে কাজ করে। ফলিত পদার্থবিজ্ঞান ও বিশুদ্ধ পদার্থবিজ্ঞানের মধ্যে পার্থক্য সূক্ষ্ম। গবেষকদের মনোভাব ও প্রেষণা এবং গবেষণাকর্মটি দ্বারা যে প্রযুক্তি বা বিজ্ঞানের যে শাখাটি প্রভাবিত হবে, তার সাথে গবেষণাকর্মটির সম্পর্কের উপর ভিত্তি করে পদার্থবিজ্ঞানকে ফলিত বা বিশুদ্ধ গণ্য করা হতে পারে। একদিকে ফলিত পদার্থবিজ্ঞানের শেকড় ভৌত বিজ্ঞানসমূহের মৌলিক সত্য ও প্রত্যয়গুলিতে প্রোথিত, আবার অন্যদিকে এটির মূল উদ্দেশ্য হল বৈজ্ঞানিক নীতিগুলিকে ব্যবহারিক যন্ত্রপাতি ও ব্যবস্থায় কাজে লাগানো এবং বিজ্ঞানের অন্যান্য শাখা ও উচ্চ প্রযুক্তিগুলিতে পদার্থবিজ্ঞানের প্রয়োগ। ট্রানজিস্টর লেজার ফোটনীয় কেলাস ও কোয়ান্টাম আলোকবিজ্ঞান অর্ধপরিবাহী ত্বরক পদার্থবিজ্ঞান ফলিত বিজ্ঞান ফলিত গণিত প্রকৌশল প্রকৌশল পদার্থবিজ্ঞান উচ্চ প্রযুক্তি "General Information on Applied Physics"। Stanford Department of Applied Physics। ৭ মার্চ ২০০৭ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) পদার্থবিজ্ঞান প্রবেশদ্বার
সংযুক্ত আরব আমিরাত জাতীয় ক্রিকেট দল

সংযুক্ত আরব আমিরাত জাতীয় ক্রিকেট দল (আরবি: فريق الإمارات الوطني للكريكيت) আন্তর্জাতিক ক্রিকেট খেলার জন্য সংযুক্ত আরব আমিরাতের জাতীয় ক্রিকেট দলের প্রতিনিধিত্ব করছে। ১৯৮৯ সালে আন্তর্জাতিক ক্রিকেট কাউন্সিলের (আইসিসি) অনুমোদিত সদস্য হয় এবং পরের বছরই ১৯৯০ সালে সহযোগী সদস্যের মর্যাদা পায়। আমিরাত ক্রিকেট বোর্ডের মাধ্যমে সংযুক্ত আরব আমিরাত দলটি পরিচালিত হচ্ছে। বর্তমানে দলের অধিনায়কত্ব করছেন আহমেদ রাজা ও কোচের দায়িত্ব পালন করছেন পাকিস্তানের আকিব জাভেদ। অন্যতম উদীয়মান একদিনের আন্তর্জাতিক দল হিসেবে সংযুক্ত আরব আমিরাত দল ২০০০ থেকে ২০০৬ সালের মধ্যে ধারাবাহিকভাবে চারবার এসিসি ট্রফি জয়লাভ করে। এছাড়াও, ১৯৯৬, ১৯৯৮ এবং ২০০৮ সালে এসিসি ট্রফি প্রতিযোগিতায় রানার্স-আপ হয়েছিল। ১৯৯৪ সালে দলটি আইসিসি ট্রফি প্রতিযোগিতায় জয়লাভ করেছিল। একই বছর তারা প্রথমবারের মতো একদিনের আন্তর্জাতিক ক্রিকেট খেলায় অংশগ্রহণ করে। ১৯৯৬ সালের বিশ্বকাপ ক্রিকেটেও দলটি প্রতিদ্বন্দ্বিতা করে। এ পর্যন্ত তারা একদিনের আন্তর্জাতিক ক্রিকেটের জন্য অনুসৃত র‌্যাঙ্কিং প্রথায় অন্তর্ভুক্ত হতে পারেনি। দলটি ২০১৩ সালের আইসিসি বিশ্ব টুয়েন্টি২০ বাছাইপর্বে ৪র্থ স্থান অধিকার করে। এর ফলে তারা বাংলাদেশে অনুষ্ঠিতব্য ২০১৪ সালের আইসিসি বিশ্ব টুয়েন্টি২০ প্রতিযোগিতায় প্রথমবারের মতো ১৬ দলের অংশগ্রহণে অন্য দশটি পূর্ণাঙ্গ সদস্যদের সাথে অংশগ্রহণ করে। গ্রুপ-পর্বে সংযুক্ত আরব আমিরাত দল জিম্বাবুয়ে, আয়ারল্যান্ড ও নেদারল্যান্ডসের মোকাবেলা করে। A Timeline of UAE cricket ওয়েব্যাক মেশিনে আর্কাইভকৃত ৯ জুলাই ২০১২ তারিখে at CricketEurope Encyclopedia of World Cricket by Roy Morgan, Sportsbooks Publishing, 2007 Scorecard of Hong Kong v UAE, 3 August 2008 at CricketArchive Emirates Cricket Board official website টেমপ্লেট:National sports teams of the United Arab Emirates
বিরজু মহারাজ

ব্রিজমোহন মিশ্র (Hindi: बृजमोहन मिश्र) সাধারণভাবে পণ্ডিত বিরজু মহারাজ (Hindi: पंडित बिरजू महाराज)(৪ ফেব্রুয়ারি ১৯৩৮ - ১৬ জানুয়ারি ২০২২) নামে পরিচিত, ছিলেন ভারতে কত্থক নৃত্যে লক্ষ্ণৌ হতে আগত কালকা-বিনন্দাদিন ঘরাণার একজন প্রধান শিল্পী। তিনি কত্থক নৃত্যের জন্য পরিচিত 'মহারাজ' পরিবারের অন্যতম সদস্য, তার পরিবারের অন্যান্য প্রখ্যাত শিল্পীরা হলেন তার দুই পিতৃব্য শম্ভু মহারাজ এবং লাচ্চু মহারাজ ও পিতা ও গুরু অচ্ছন মহারাজ। যদিও নৃত্যই তার প্রথম শিল্প-শৈলী, কিন্তু ভারতীয় শাস্ত্রীয় সংগীতের উপরও তার চমৎকার দখল রয়েছে এবং কণ্ঠশিল্পী হিসেবেও তিনি প্রভূত সুনামের অধিকারী। কত্থক কত্থক নৃত্যশিল্পীদের তালিকা "প্রয়াত কত্থক-গুরু পণ্ডিত বিরজু মহারাজ"। সংগ্রহের তারিখ ২০২২-০১-১৭।  Kaui, Banotsarg-Boghaz (২০০২)। Subodh Kapoor, সম্পাদক। The Indian encyclopaedia: biographical, historical, religious, administrative, ethnological, commercial and scientific. Volume 3। Genesis Publishing। পৃষ্ঠা 198। আইএসবিএন 81-7755-257-0।  Massey, Reginald (১৯৯৯)। India's kathak dance, past present, future। Abhinav Publications। আইএসবিএন 81-7017-374-4।  বিরজু মহারাজ[স্থায়ীভাবে অকার্যকর সংযোগ] ইন্টারনেট মুভি ডেটাবেজে বিরজু মহারাজ  (ইংরেজি) পণ্ডিত বিরজু মহারাজ ওয়েব্যাক মেশিনে আর্কাইভকৃত ২২ জুলাই ২০১৯ তারিখে (অফিসিয়াল ওয়েব সাইট) কত্থক শিক্ষক পণ্ডিত বিরজু মহারাজ ভারতের প্রধান নৃত্যশিল্পী ওয়েব্যাক মেশিনে আর্কাইভকৃত ২৬ নভেম্বর ২০০৯ তারিখে
কত্থক নৃত্যশিল্পীদের তালিকা

প্রথাগতভাবে, ভারতীয় শাস্ত্রীয় নৃত্য কত্থক-এর লখনউ, জয়পুর ও বেনারস - এই তিনটি ঘরানা আছে; এখানে কত্থক নৃত্যের শিল্প গুরু ও সুপরিচিত নর্তকদের একটি তালিকা দেয়া হলো। ভাণুজি - স্থপতি: জয়পুর ঘরানা ঈশ্বরী প্রসাদ - স্থপতি: লখনউ ঘরানা জানকী প্রসাদ - স্থপতি: বেনারস ঘরানা রাজা চক্রধর সিং - স্থপতি: রাইঘর ঘরানা নিম্নে ঈশ্বরী প্রসাদ মহোদয়ের শিষ্যদের থেকে শুরু করে লখনউ ঘরানা-র গুরুবৃন্দের তালিকা দেয়া হলো: "Gharanas of Kathak"। Nad Sadhna website। ১৪ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১০।  www.vedinstitute.org - Benaras Gharana Kathak dance School Jaipur India Manisha Gulyani Kathak Artiste ওয়েব্যাক মেশিনে আর্কাইভকৃত ১৫ ডিসেম্বর ২০১৩ তারিখে Namrata Rai Poonam Shyam Gopi Krishna Kathak institute https://web.archive.org/web/20120614072002/http://www.gopikrishnakathak.com/ Ninad Center for Performing Arts, Mumbai
কিশোরী আমোনকর

কিশোরী আমোনকর একজন ভারতীয় কন্ঠশিল্পী যিনি মূলত: শাস্ত্রীয় রীতির খেয়াল এবং হালকা শাস্ত্রীয় ঘরানার ঠুমরী ও ভজন জাতীয় গানের জন্য পরিচিত। আমোনকর তার মা জয়পুর ঘরানার ধ্রুপদী শিল্পী মগুবাঈ কুর্দীকর-এর অধীনে সঙ্গীতের (জয়পুর ঘরানার ঐতিহ্যে) তালিম নিলেও কর্মজীবনে তিনি কণ্ঠ্য শৈলীর বিভিন্ন পরীক্ষামুলক ঢং ব্যবহার করেছেন। তাকে ভারতীয় শাস্ত্রীয় সঙ্গীতের শ্রেষ্ঠ শিল্পীদের একজন বলে বিবেচনা করা হয়। আমোনকর ১৯৮৭ সালে ভারতের জাতীয় পুরস্কার পদ্মভূষণ ও ২০০২ সালে পদ্মবিভূষণ পেয়েছেন। তাকে ১৯৮৫ সালে সঙ্গীত নাটক একাডেমী পুরস্কার এবং ২০০৯ সালে সঙ্গীত নাটক একাডেমী ফেলোশিপ প্রদান করা হয়। প্রদত্ত নামটি কখনও কখনও ভুলভাবে কিশোর হিসাবে লেখা হয়। এনসাইক্লোপিডিয়া ব্রিটানিকায় কিশোরী আমোনকর Martinez, José Luiz (২০০১) [1997]। Semiosis in Hindustani music। Delhi: Motilal Banarsidass Publishers Pvt. Ltd। পৃষ্ঠা 169। আইএসবিএন 81-208-1801-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Amonkar, Kishori"। Students' Britannica India। 1। Popular Prakashan। ২০০০। পৃষ্ঠা 60। আইএসবিএন 0-85229-760-2।  "Padma Awards"। Ministry of Communications and Information Technology। সংগ্রহের তারিখ ২৮ মার্চ ২০১০।  "SNA: List of Akademi Awardees – Music – Vocal"। Sangeet Natak Akademi। ২৫ জুলাই ২০১০ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১০।  "SNA: List of Akademi Fellows"। Sangeet Natak Akademi। ৬ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১০।  উইকিউক্তিতে কিশোরি আমোনকর সম্পর্কিত উক্তির সংকলন রয়েছে। অলমিউজিকে Kishori Amonkar
সম্বাদ কৌমুদী

সংবাদ কৌমুদী ভবানীচরণ বন্দ্যোপাধ্যায়ের সম্পাদনায় কলকাতা থেকে প্রকাশিত একটি বাংলা সাপ্তাহিক পত্রিকা। পত্রিকাটি প্রথম প্রকাশিত হয়েছিল ১৮২১ সালের ৪ ডিসেম্বর। সংবাদ কৌমুদীর প্রধান পৃষ্ঠপোষক ছিলেন রাজা রামমোহন রায় এবং প্রকাশক ছিলেন তারাচাদ দত্ত। ১৮৩৪ সাল পর্যন্ত পত্রিকাটি প্রকাশিত হয়েছিল। মুলত সামাজিক ও হিন্দুধর্মীয় রক্ষণশীলতার বিরুদ্ধে উদার মনোভাব নিয়ে পত্রিকাটি লেখনী ধারণ করেছিল। তদানীন্তন হিন্দু সমাজের কুসংস্কারগুলো দূর করার জন্য সংস্কারের পক্ষে জনমত গড়ে তোলায় ‘সংবাদ কৌমুদী’ বিশেষ ভূমিকা পালন করেছে। সম্পাদক ভবানীচরণ বন্দ্যোপাধ্যায় পরবর্তীতে রাজা রামমোহনের সাথে মত-পার্থক্যে জড়িয়ে পত্রিকাটির সম্পাদনা থেকে চলে যান এবং পরবর্তীতে ১৮২২ সালের ৫ই মে সমাচার চন্দ্রিকা পত্রিকা প্রতিষ্ঠা করেন। এছাড়াও ব্রিটিশ সরকার সেসময়কার সংবাদপত্রগুলোর উপর সেন্সরশিফ আরোপ করার পর রামমোহন রায় পত্রিকাটি বন্ধ করে দেন। কলকাতার দুর্গাপুজোর ইতিহাস নিয়ে সংবাদ কৌমুদীতে প্রকাশিত একটি প্রতিবেদনের অংশবিশেষ: …রাজা কৃষ্ণচন্দ্র রায় প্রথমত এই উৎসবে বড় জাঁকজমক করেন এবং তাঁহার ঐ ব্যাপার দেখিয়া ক্রমে ক্রমে ব্রিটিশ গভর্নমেন্টের আমলে যাঁহারা ধনশালী হইলেন তাঁহারা…এই সকল ব্যাপারে অধিক টাকা ব্যয় করিতেন।” সংবাদ কৌমুদি সতীদাহের বিরুদ্ধে নিয়মিত সম্পাদকীয় লিখত, এটিকে বর্বর এবং অ-হিন্দু বলে নিন্দা করে। এটি ছিল রামমোহন রায়ের সতীদাহের বিরুদ্ধে অভিযানের প্রধান বাহন। 14 ফেব্রুয়ারি, 1823-এর কলকাতা জার্নালে সম্পাদকীয়তে বলা হয়েছে, "যে কাগজটি এতটাই বিপদে পরিপূর্ণ বলে বিবেচিত হয়েছিল এবং বারুদের ব্যারেলে নিক্ষিপ্ত স্ফুলিঙ্গের মতো সারা ভারতে বিস্ফোরিত হওয়ার সম্ভাবনা ছিল, সেই কাগজটি দীর্ঘদিন ধরে মাটিতে পড়ে গেছে। সমর্থন; প্রধানত আমরা বুঝতে পারি কারণ এটি তিনটি প্রথার বিরোধিতা করে এবং বিশেষ করে হিন্দু বিধবাদের পুড়িয়ে মারা ইত্যাদির দ্বারা স্থানীয় সম্প্রদায়কে বিরক্ত করেছিল।" গভর্নর-জেনারেল বেন্টিঙ্ক, মূলত (যদিও একচেটিয়াভাবে নয়) রাম মোহন রায় দ্বারা প্ররোচিত, 1829 সালে সতীদাহকে নিষিদ্ধ ঘোষণা করে ক্রমবর্ধমান জনরোষের প্রতিক্রিয়া জানান। বাংলা পত্র-পত্রিকার তালিকা বাংলা ভাষা ও সাহিত্য, ড. সৌমিত্র শেখর, আইএসবিএন:৯৮৪-৩২-৩২১৭-৮, পৃষ্ঠা:৫১৫ http://www.banglabazar.co.in/puja/puja_history?page=5[স্থায়ীভাবে অকার্যকর সংযোগ] Arvind Krishna Mehrotra। A history of Indian literature in English। C. Hurst & Co. Publishers। পৃষ্ঠা 35। আইএসবিএন 1-85065-680-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kitchlu, T. N.। Widows in India। APH Publishing। পৃষ্ঠা 2। আইএসবিএন 81-7024-529-X। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Om Prakash। Encyclopaedic History of Indian Freedom Movement। Anmol Publications। পৃষ্ঠা 52। আইএসবিএন 81-261-0938-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ]
সুয়েডীয় (দ্ব্যর্থতা নিরসন)

সুয়েডীয় বলতে নিচের যেকোনটি বোঝাতে পারে: উত্তর ইউরোপের রাষ্ট্র সুইডেনে উদ্ভূত বা সংশ্লিষ্ট কোন ব্যক্তি, স্থান বা বস্তু। সুইডীয় ভাষা, একটি উত্তর জার্মানীয় ভাষা যাতে মূলত সুইডেন ও ফিনল্যান্ডে কথা বলা হয়। সুয়েডীয় জাতি (Swedes), এদের মধ্যে: সুয়েডীয়-মার্কিন সুয়েডীয়-আর্জেন্টিনীয় সুয়েডীয়-কানাডীয়-রা অন্তর্গত। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।